MØTEREFERAT

|  |  |  |  |  |
| --- | --- | --- | --- | --- |
| **Møtested:**  | Ve skole, personalrom  | **Møtedato:**  | 06.02.2024  |  |
| **Møteleder:**  | Mette Barsøe | **Tid:**  | 18.00 – 19.00  |  |
|  |  |  |  |  |

**Referent**: Mette Barsøe

**Referat fra FAU-møte 06.02.2024.**

**Saksnr.:**

**24/23-24 Godkjenne siste referat.**

**Kommentarer til sist referat?** Det kom spørsmål om hvor dette kan finnes. Det ligger på hjemmesiden, pluss at det kommer på e-post til representantene. Disse kan dele videre med vara.

**25/23-24 Trafikkutvalget informerer.**

Snart tid for vinterkampanjen 2024 med tilstedeværelse på busstopp. Dette blir uken etter vinterferien. Informer klassene på foreldremøter og sosiale medier for å rekruttere foreldre til å stå 15-20 minutter om morgenen. Det er også supert hvis noen har mulighet til å bli med på bussturen. Hvis noen har muligheter til å møte barna på busstopp etter skolen (de yngste) kan dette også være veldig flott. Dette for å snakke med bussjåføren, avdekke om det er mye uro, om barna er gode til å sitte nede samt ha setebeltet på. Ambassadørene fra 7-trinn blir også med å bistå første dagen.

BB-dagen blir 11. april, og mer informasjon kommer.

Hvis noen har spørsmål, eller har mulighet til å stille, ta kontakt på 905 69 000 (Lena)

Trafikkutvalget jobber også videre med hjertesonen, men det er ikke noe nytt her enda.

**26/23-24 Info fra rektor v/Mette**.

Det gjennomføres klasseundersøkelser. Svarene fra disse blir tatt opp på hvert enkelt trinn.

 Rektor minner igjen om at det ikke er lov å kjøre barna inn forbi ungdomsskolen etter klokken 08.00. Barn er redde for å krysse veien, og det er trangt om plass. Husk å sette av i rundkjøringen, eller parkere med gymsalen for å så følge inn mindre barn.

Dette kan gjerne presiseres på foreldremøter.

Det kom forslag om et skilt i veien, eller at noen står i veien for å stoppe biler som kjører videre.

* + - **Skoletur:** Det er ikke aktuelt med 3-dagers overnattingsturer for 7-trinn når ungdomsskolen flyttes til Lauvåsen.
		- **Personalet:** Det er en del utskiftninger i personalet for tiden. Dette på grunn av permisjoner og pensjonister. De trinnene dette skjer på får informasjon der.

**27/23-24 Kantina (penger etter åpen skole), når skal vi gjøre noe der?**

Elevene ønsker seg frukt i kantinen. Har noen andre forslag? Er det nok glass og bestikk? Stort sett ja, men ikke til spesielle ting som juleball eller avslutninger.

**28/23-24 Storforeldremøte. Hvor står vi?**

KOMFUG er kontaktet for å høre om de kan snakke om foreldrenettverk. Andre innspill har vært overgrep, «snitching» og sosiale medier.

Det har vært gode forelesere tidligere, så kanskje man kan hente tilbake noen som har snakket tidligere?

Fagpersoner som møter barn «utenfor» hjemmet vet ofte mer enn vi foreldre om hva som rører seg, og hva vi som foreldre må være obs på. Kanskje «Familiens hus» har tips?

Sist skal det ha vært utfordringer med parkering når det var møte, og mange fikk bot. Kan det løses annerledes?

Ta det gjerne opp i klassene og kom med innspill til tema.

**29/23-24 Miljøbutikk. Hvor står vi?**

Mette har sendt søknad til Lions om støtte, og har møte med dem denne uken. Søkt om bord, kasser, klesstativer og andre ting som kan hjelpe til at det ser innbydende ut. Innspill fra foreldre er at det kan være foreldre som har stativer og andre ting de gjerne kan donere til rommet. Så kan penger brukes til å få rommet til å bli finere pluss kjøpe det som mangler. Viktig at dette ikke bare er fordi man ikke «har råd»- men mye fokus på at dette er gjenbruk og miljøvennlig.

Elevene som er med på Innsats for andre vil bidra.

Det er ønske om at ski og skøyter også kan være der med hensyn til skidager og andre ting

Er det noen mulighet til å bruke gamle tannlege/helsesøsterbygget?

Da blir det ikke «studd» ned i en kjeller» og kanskje ha inngang fra utsiden mot gamle rideskolen.

Mette tar dette videre.

Vi håper foreldre kan stille en ettermiddag i uken, og i tillegg kan lærere hente i skoletiden til barn som trenger noe.

Forslag til navn er også «Bytteboden» eller andre ting som ikke har ordet butikk i seg.

**30/23-24 Klassekasse ved overgang til ny ungdomsskole**.

Hånes har ikke snakket om det enda, men Mette skal ha møte med en representant derfra på sikt.

* Skal hver skole ta med et gitt beløp over til felles tur der?
* Skal pengene brukes opp på forhånd?

Dette kan vi ta opp igjen når vi vet mer om hva Hånes har av klassekasser og turplaner til nå.

**Felles lagring:** Har permen for 9. klasse dukket opp? Rektor hjelper med dokumentlagring for klassetrinn som har spesielle oppgaver (17. mai, juleball osv.)

**31/23-24 Eventuelt.**

Vask av garderobene i 1. klasse. Gulvet blir ikke godt vasket da det ligger for mye på gulvet.

* + Kan det være garderobevakt?
	+ Flere hyller til skoene ved plassen deres? Så kommer ting opp fra gulvet.
	+ Sette av 5 minutter til å rydde før de går hjem?
	+ Det mangler også såpe på toaletter til stadighet.

Vakter i skolegården.

Det er vanskelig å finne voksne når situasjoner oppstår, og det er hendelser i skolegården som fører til at de små er utrygge.

* + - Er det mulighet for økt faddertilstedeværelse for de minste?
		- Andre muligheter?

Hvis det kommer inn saker som FAU burde høre om på foreldremøter må dette gjerne sendes til Mette.

Takk for møtet!

 **NB: Neste FAU-møte er 23.04.24. Sett av datoen!**